Kontroverzni poduzetnik Michael Ljubas prodao je svoj portal Dnevno.hr, a kupac je Marija Dekanić, vlasnica agencije Logobox. Dekanić je ujedno i članica Hrvatske narodne stranke (HNS). Osim portala Dnevno.hr, Dekanić je preuzela i portale Geopolitika.news i Povijest.hr. Tiskano izdanje 7 Dnevno i dalje ostaje u Ljubasovom vlasništvu.

>>>Otvoren stečaj nad Portalom Dnevno d.o.o, izdavačem Dnevno.hr

Dekanić je rekla da joj je namjera uozbiljiti portal Dnevno.hr ‘kako bi postao vjerodostojan i relevantan medij koji će objavljivati provjerene informacije‘. Ističe da je portal preuzela zbog njegove čitanosti, a promjena koju namjerava uvesti neće biti drastična te da taj potez nema nikakve veze s politikom.